**Policy for rusmiddelbruk og spill**

Bruk av alkohol kan oppleves som positivt i sosiale situasjoner og styrke fellesskapet, samtidig som bruken kan innebære risiko for ubehagelige opplevelser, helseskader og negativt omdømme.

Av den grunn er vi enige om følgende:

* Sosiale arrangementer skal være inkluderende og trygge for alle. Når alkohol serveres skal det alltid være alkoholfrie alternativ.
* I vår virksomhet er det uakseptabelt å være påvirket på jobb. Dette gjelder alkohol og narkotika. Vår holdning er at bruk av illegale rusmidler på fritid er uakseptabelt.
* Ansatte som må bruke medikamenter som kan ha innvirkning på arbeidssituasjonen oppfordres til å ta dette med nærmeste leder for eventuelle justeringer av arbeidsoppgaver.
* Pengespill og dataspill skal ikke påvirke utførelsen av arbeidsoppgaver i form av tidsbruk, trøtthet og uoppmerksomhet.
* Ved representasjon, reise, kundemøter og andre arbeidsrelaterte anledninger der det drikkes alkohol, forventer vi måtehold da våre ansatte representerer vår virksomhet.
* Ved bekymring, mistanke eller brudd på policy har nærmeste leder ansvar for å snakke med og følge opp den det gjelder.
* Virksomheten vil strekke seg så langt vi kan for å hjelpe ansatte med rus- og avhengighets­problematikk. Vi følger Akan-modellen for støttetiltak overfor ansatte med problemer.

*(skjema basert på mal fra Akan 2019)*